laion/Wikipedia-Exotic huggingface dataset:
ক্যাডমন

ক্যাডমন (ইংরেজি: Cædmon; উচ্চারণ: (/ˈkædmən/ বা /ˈkædmɒn/; আনু. ৬৫৭-৬৮৪ খ্রিস্টাব্দ) হলেন ইংরেজি সাহিত্যের প্রাচীন যুগের এমনসব কবিদের একজন যাদের নাম জানা যায়। তাকে ইংরেজি সাহিত্যের অ্যাংলো-স্যাক্সন যুগের মিল্টন নামে অভিহিত করা হয়। প্রাচীন যুগের যে বারোজন কবিকে মধ্যযুগের বিভিন্ন দলিলপত্রে শনাক্ত করা হয়েছে, ক্যাডমন তাদের একজন। তিনি প্রাচীন যুগের মাত্র তিনজন সমসাময়িক কবির একজন, যাদের সংক্ষিপ্ত জীবনী ও কিছু সাহিত্যকর্মের নিদর্শন খুঁজে পাওয়া যায়। ক্যাডমন্‌স হাইম বা ক্যাডমনের ভক্তিগীতি ক্যাডমনের একমাত্র সাহিত্যকর্ম যা এখনও টিকে আছে। এটি তিনি ঈশ্বরের প্রতি শ্রদ্ধা নিবেদনের উদ্দেশে রচনা করেছিলেন। মাত্র নয় লাইনের ভক্তিগীতিসমৃদ্ধ কবিতাটি ইংরেজি সাহিত্যের প্রাচীন যুগের প্রমাণিত সাহিত্যকর্মগুলোর একটি। জার্মান ভাষার প্রাচীন যুগের যে সাহিত্যকর্মগুলো এখনো টিকে আছে, তাদের মধ্যে প্রাচীনতম সাহিত্যকর্ম হিসেবেও এটি খ্যাত। ১৮৯৮ সালে হুইটবির সেন্ট ম্যারিস চার্চে তার সম্মানে ক্যাডমন্‌স ক্রস স্থাপন করা হয়। ক্যাডমনের জীবনী ও কর্ম সম্পর্কে একমাত্র মৌলিক তথ্যের উৎস হল বিডের হিস্তোরিয়া এক্লেসিয়াস্তিকা। বিডের মতে, ক্যাডমন ছিলেন লে ব্রাদারদের একজন, যিনি খ্রিস্টান সন্ন্যাসীদের মঠ স্ত্রেওন্যাশাল্‌চে (বর্তমান হুইটি অ্যাবি) বাস করতেন এবং তিনি পশুপ্রেমী ছিলেন। এক সন্ধ্যায় যখন অন্য সন্ন্যাসীগণ ভোজন, গানবাজনা ও বীণা বাজানোয় মত্ত ছিলেন, ক্যাডমন অন্য প্রাণিদের নিয়ে ঘুমাতে যান, কারণ তিনি কোন গান জানতেন না। সেন্ট বিড স্পষ্ট করে উল্লেখ করেন যে কীভাবে গীতকে গানে সুর দিতে হয় ক্যাডমনের সেই জ্ঞান ছিল না। ঘুমের মধ্যে তিনি স্বপ্ন দেখেন কেউ তার কাছে এসে তাকে "প্রিন্সিপিয়াম ক্রিয়েচারাম" (সৃষ্টির শুরু) গাইতে বলেন। প্রথম গাইতে মানা করলেও তিনি পরে স্বর্গ ও মর্ত্যের সৃষ্টিকারী প্রভুর প্রশংসামূলক একটি ছোট কবিতা রচনা করেন। ক্যাডমনের এই কবিতাটি ছিল নয় লাইনের একটি প্রশস্তিমূলক কবিতা; সদাপ্রভু জগত সৃজনে সাত দিনে পৃথিবীর যে অনুষঙ্গ সমূহ সৃষ্টি করলেন তার বর্ণ্না আছে। বিড তার ইতিহাস গ্রন্থে ক্যাডমনের নয় লাইনের যে কবিতা সঙ্কলন করেন- তার বাঙলা পাঠ হলঃ "আমরা তার প্রতি নতি জানায়/ হে, স্বর্গের দারি, সব কর্মের কারক/ সকল মনের পরিকল্পনা কারি, সবই তোমার ক্রিয়া, পিতা/ আমি তাই শুধু ভাবি, শ্বাশত পালক,/ সৃষ্টির চাবি; তুমি করিলে সৃজন/ মানব প্রথম স্বর্গকে বানালে ছাদ,/ কি তোমার লীলা। পরে হল ধরার মাঝ/ হে, মোদের তাজ, সদা প্রভু,/ দানিলে সগৌরবে, মাটির মানুষ/ হে প্রভু স্ববিরাজ"। প্রভু প্রথম মানুষ, তারপর স্বর্গকে ছাদ রূপে বানালেন; এভাবে প্রভুর বন্দনা দিয়েই কবিতার বুনন করা হয়েছে। Book IV, Chapter 24. The most recent edition is Colgrave and Mynors 1969 "Caedmon | English poet | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৫-১৫।  "The British Library"। The British Library। ২০১১-০২-২২ তারিখে মূল থেকে আর্কাইভ করা। সংগ্রহের তারিখ ২০২৩-০৫-১৫।
ভাস ডিফারেন্স

ভাস ডিফারেন্স(ইংরেজি: vas deferens) (ল্যাটিন: "বহনকারী আধার"; বহুবচন: vasa deferentia), অপর নাম ডাক্টাস ডিফারেন্স (ইংরেজি: ductus deferens) (ল্যাটিন: "বহনকারী নালী"; বহুবচন: ductus deferentes), এটা অনেক মেরুদণ্ডী প্রাণীর পুংজননতন্ত্রের একটা অংশ যা এপিডিডাইমিস থেকে শুক্রাণু বহন করে ইজাকিউলেটরি ডাক্ট বা নিক্ষেপক নালিকায় পৌঁছায়। এটা কুণ্ডলিত হয়ে ইনগুয়িনাল ক্যানালের মধ্য দিয়ে উদরে উত্থিত হয়।এটা ৪৫ সে.মি. দীর্ঘ। দুটি নালিকা ডান ও বাম এপিডিডাইমিসকে সেমিনাল ভেসিকলের সাথে যুক্ত হয়ে নিক্ষেপক নালী বা ইজাকিউলেটরি ডাক্ট (ejaculatory duct) গঠন করে যার মধ্য দিয়ে বীর্য ও শুক্রাণু বাইরে নিক্ষেপিত হয়। মনুষের ক্ষেত্রে প্রতিটি নালিকা ৩০ সেন্টিমিটার (১ ফু) দীর্ঘ, ৩ থেকে ৫  mm ব্যাস বিশিষ্ট হয় এবং এর প্রাচীর মসৃণ মাংসপেশি দিয়ে তৈরি। এর আবরণী কলা হলো স্টেরিওসিলিয়াযুক্ত সিউডোস্ট্রাটিফাইড কলামনার এপিথেলিয়াম।এটা স্পার্মাটিক কর্ডের একটা অংশ। পুংজননতন্ত্র. পেলভিসের করনাল সেকশন যেখানে ফাশার বিন্যাস দেখা যাচ্ছে(পশ্চাৎ দৃশ্য) The relations of the femoral and abdominal inguinal rings, seen from within the abdomen. Right side. ইংগুইনাল ক্যানালের ভিতরে অবস্থিত স্পার্মাটিক কর্ড। Fundus of the bladder with the vesiculæ seminales. Vertical section of bladder, penis, and urethra. Prostate with seminal vesicles and seminal ducts, viewed from in front and above. Prostate Microscopic cross section. Testis, spermatic vessels and vas deferens VAS DEFERENS.DEEP DISSECTION. টেমপ্লেট:Anatomy-terms ভাসেক্টমি ইন্ট্রাভাস ডিভাইস S.Snell, Richard (২০১২)। Clinical Anatomy By Regions (9 সংস্করণ)। Lippincot, William & Wilkins। পৃষ্ঠা 275।  Dr C Sharath Kumar, Ph D Thesis, University of Mysore, 2013 উইকিমিডিয়া কমন্সে ভাস ডিফারেন্স সংক্রান্ত মিডিয়া রয়েছে। সানি ডাউনস্টেট মেডিকেল সেন্টারে শারীরস্থান চিত্র:36:07-0301—"Inguinal Region, Scrotum and Testes: Layers of the Spermatic Cord" সানি ডাউনস্টেট মেডিকেল সেন্টারে শারীরস্থান চিত্র:44:02-0301—"The Male Pelvis: Distribution of the Peritoneum in the Male Pelvis" MedicalMnemonics.com: 2424 319 [অকার্যকর সংযোগ] ভিয়েনা মেডিকেল বিশ্ববিদ্যালয়ে প্লাস্টিনেশন ল্যাবরেটরি—প্রস্থচ্ছেদ চিত্র: pelvis/pelvis-e12-15 (ইংরেজি) inguinalregion at The Anatomy Lesson by Wesley Norman (Georgetown University) (টেমপ্লেট:NormanAnatomyFig)
মোহাম্মদ ছায়েদুল হক

মোহাম্মদ ছায়েদুল হক (৪ মার্চ ১৯৪২ - ১৬ ডিসেম্বর ২০১৭) একজন বাংলাদেশী রাজনীতিবিদ, সংসদ সদস্য, আইনজীবী ও মন্ত্রী। মোহাম্মদ ছায়েদুল হক ১৯৪২ খিস্টাব্দের ৪ মার্চ ব্রাহ্মণবাড়িয়া জেলার নাসিরনগর উপজেলার পূর্বভাগ গ্রামে জন্ম গ্রহণ করেন। তার পিতার নাম আলহাজ্ব মোহাম্মদ সুন্দর আলী এবং মাতার নাম মেহের চাঁদ বিবি। মোহাম্মদ ছায়েদুল হক ১৯৬৮ খ্রিষ্টাব্দে অর্থনীতিতে এম এ ও ১৯৭০ খ্রিষ্টাব্দে ঢাকা বিশ্ববিদ্যালয় থেকে এলএলবি পাস করেন।  ঢাকা বিশ্ববিদ্যালয় থেকে আইনে স্নাতক ডিগ্রি অর্জনের পর তিনি সুপ্রিম কোর্টে আইনজীবী পেশায় যুক্ত ছিলেন। মোহাম্মদ ছায়েদুল হক ছাত্রজীবনে ন্যাশনাল স্টুডেন্ট ফেডারেশন (এন এস এফ)এর মাধ্যমে রাজনীতি শুরু করে। ১৯৬৫-৬৬ খ্রিষ্টাব্দে ব্রাহ্মণবাড়িয়া সরকারি কলেজ ছাত্র সংসদ নির্বাচনে ছাত্রলীগের প্রার্থীকে হারিয়ে আইয়ুব খানের ন্যাশনাল স্টুডেন্ট ফেডারেশন (এন এস এফ)এর ভিপি নিবার্চিত হন। ১৯৬৮ সালে আওয়ামী লীগের রাজনীতিতে পর্দাপণ করেন। ১৯৭১ খ্রিস্টাব্দে স্বাধীনতা যুদ্ধে অংশগ্রহণ করেন এবং ১৯৭৩ খ্রিষ্টাব্দে প্রথমবারের মতো নাসিরনগর আসন (কুমিল্লা-১) থেকে বাংলাদেশ আওয়ামী লীগের হয়ে সংসদ সদস্য নির্বাচিত হন। পরবর্তীতে ব্রাহ্মণবাড়িয়া ০১ নাসিরনগর আসন থেকে সপ্তম, অষ্টম, নবম ও দশম সংসদের সংসদ সদস্য নির্বাচিত হন। ২০১৪ খ্রিষ্টাব্দে তিনি মৎস্য ও প্রাণিসম্পদ মন্ত্রণালয়ের দায়িত্ব পান। শেষ জীবনে তিনি ব্রাহ্মণবাড়িয়ায় জেলা আওয়ামী লীগের উপদেষ্টা ছিলেন। আওয়ামী লীগ সরকারের মৎস্য ও প্রাণিসম্পদ মন্ত্রণালয় মন্ত্রী থাকাকালে ২০১৭ সালের ১৬ ডিসেম্বর সকাল সাড়ে ৮টায় বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় তার মৃত্যু হয়। ছায়েদুল হক, মোহাম্মদ। "মাননীয় মন্ত্রী" (পিডিএফ)। www.mofl.portal.gov.bd।  "মন্ত্রী ছায়েদুল হক আর নেই"। প্রথম আলো। সংগ্রহের তারিখ ২০১৭-১২-১৬।  "মন্ত্রী ছায়েদুল হক আর নেই"। The Daily Star Bangla। ২০১৭-১২-১৬। সংগ্রহের তারিখ ২০১৭-১২-১৬।  "চলে গেলেন মন্ত্রী ছায়েদুল হক"। সমকাল। সংগ্রহের তারিখ ২০১৭-১২-১৬।  "একদিনের ভাড়াও বকেয়া রাখেননি মন্ত্রী ছায়েদুল হক"। jagonews24.com। সংগ্রহের তারিখ ২০১৭-১২-১৬।  "মন্ত্রী ছায়েদুল হক আর নেই"। বাংলা ট্রিবিউন। ২০১৭-১২-১৬ তারিখে মূল থেকে আর্কাইভ করা। সংগ্রহের তারিখ ২০১৭-১২-১৬।  "প্রাণিসম্পদমন্ত্রী ছায়েদুল হক আর নেই"। সংগ্রহের তারিখ ২০১৭-১২-১৬।
নারকেল ধর্ম

নারকেল ধর্ম (ভিয়েতনামী: Đạo Dừa বা Hòa sơn Tôn giáo) একটি ধর্ম যা এখন আর পালিত হয় না। ১৯৬৩ সালে দক্ষিণ ভিয়েতনাম এর ''নারকেল রাজত্বে'' এটা প্রতিষ্ঠা লাভ করে। কিছু বৌদ্ধ ও ক্রিশ্চান বিশ্বাসের সংগে প্রতিষ্ঠাতা ভিয়েতনামী স্কলার গুয়েন থান নাম এর শিক্ষার উপর ভিত্তি করে ধর্মটি প্রতিষ্ঠিত। ১৯৭৫ সালে ভিয়েতনাম সরকার ধর্মটিকে নিষিদ্ধ করে। ধর্মটিতে সর্বোচ্চ চার হাজার অনুসারী ছিলো।  নারকেল ধর্ম অনুসারীদের শুধুমাত্র নারকেল এবং নারকেল দুধ খেতে উৎসাহ দিতো। এই ধর্মের সন্যাসীগণের নয়জন স্ত্রী রাখার অধিকার ছিলো। ১৯৬৩ সালের ভিয়েতনামি পণ্ডিত গুয়েন থান নাম নারকেল ধর্ম প্রতিষ্ঠা করেন। তিনি নারকেল সন্ন্যাসী হিজ কোকোনাটশিপ, বিজয়ের নবী, এবং আংকেল হেই (১৯০৯-১৯৯০) নামে পরিচিত ছিলেন। ফরাসি বিশ্ববিদ্যালয়ে পড়াশোনা করা  নাম দক্ষিণ ভিয়েতনামের বেন ত্রে প্রদেশের নারকেল রাজত্বে একটি ভাসমান প্যাগোডা নির্মাণ করেন। দাবী করা হয়ে থাকে নাম তিন বছর শুধুমাত্র নারিকেল খেয়ে ছিলেন এবং এই সময়ে তিনি একটা ছোট পাথরের উপর বসে ধ্যান করেন। নাম ১৯৭১ সালের দক্ষিণ ভিয়েতনামের রাষ্ট্রপতি নির্বাচনে একজন প্রার্থী ছিলেন। নির্বাচনে হেরে গিয়ে তিনি নারিকেল রাজ্যে ফিরে যান। পাগলাটে ব্যবহার সত্ত্বেও সাইগন সরকার তাকে শ্রদ্ধা করতো এবং ধর্মের মানুষ বলে অভিহিত করতো। নাম সর্বদা গলায় ক্রুশকাঠ ঝুলিয়ে রাখতেন এবং বৌদ্ধদের মত আলখাল্লা পরতেন। বিশ্বব্যাপী নারিকেল ধর্মের চারহাজার সমর্থক ছিলো। উল্লেখযোগ্য অনুসারীদের মধ্যে ছিলেন আমেরিকান উপন্যাসিক জন স্টেইনবেকের পুত্র জন স্টেইনবেক ফোর। ১৯৭৫ সালে ভিয়েতনাম সরকার নারকেল ধর্মকে নিষিদ্ধ ঘোষণা করে। Pillow, Tracy (২০০৪)। Bringing Our Angel Home। iUniverse। পৃষ্ঠা 106। আইএসবিএন 9781469714011।  Ehrhart, William Daniel (১৯৮৭)। Going back: an ex-marine returns to Vietnam। McFarland। আইএসবিএন 9780899502786।  Dodd, Jan (২০০৩)। The Rough guide to Vietnam (4 সংস্করণ)। Rough Guides। পৃষ্ঠা 142। আইএসবিএন 9781843530954।  Vu Trinh (১৯৭৪)। "The Coconut Monk"। Vietspring। ১ মে ২০১৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৭।
সুগুমি ওহতা

সুগুমি ওহবা একজন জাপানি মাঙ্গা রচয়িতার ছদ্মনাম। তিনি তার অনবদ্য সৃষ্টি ডেথ নোট মাঙ্গা সিরিজের জন্য পরিচিত। তাকেশি ওবাতার অঙ্কন সংবলিত এই মাঙ্গা ধারাবাহিকটি ২০০৩ থেকে ২০০৬ পর্যন্ত রচিত হয় এবং এর প্রায় ৩০ মিলিয়ন কপি বিক্রি হয়েছে। তার ও ওবাতার দ্বিতীয় ধারাবাহিক বাকুম্যান (২০০৮-২০১২)-ও সফল হয় এবং এর ১৫ মিলিয়ন কপি বিক্রি হয়। ২০১৪ সালে ওহবা মাই লিটল মনস্টার-এর রচয়িতা রোবিকোর সাথে মিলে স্কিপ! ইয়ামাদা-কুন রচনা করেন। ওবাতার সাথে তার আরেকটি ধারাবাহিক প্লাটিনাম এন্ড ২০১৫ সালের ডিসেম্বর থেকে প্রকাশিত হচ্ছে। "EXCLUSIVE: Tsugumi Ohba & Takeshi Obata Spotlight"। Viz Media। মে ২৮, ২০১২। সংগ্রহের তারিখ জানুয়ারি ২১, ২০১৭।  লু, এগান (৬ মে ২০১৪)। "Kenshin's Takeru Satoh & Ryunosuke Kamiki Star in Live-Action Bakuman Film"। Anime News Network (ইংরেজি ভাষায়)। সংগ্রহের তারিখ ২৯ মে ২০১৮।  লু, এগান (২০ এপ্রিল ২০১৪)। "Death Note's Ohba, My Little Monster's Robico Make 1-Shot Manga"। Anime News Network (ইংরেজি ভাষায়)। সংগ্রহের তারিখ ২৯ মে ২০১৮।  হজকিন্স, ক্রিস্টালিন (২৪ সেপ্টেম্বর ২০১৫)। "Bakuman, Death Note Creators Launch Platinum End Manga"। Anime News Network (ইংরেজি ভাষায়)। সংগ্রহের তারিখ ২৯ মে ২০১৮।
ওয়াজাহাতুল্লাহ ওয়াস্তি

ওয়াজাহাতুল্লাহ ওয়াস্তি (উর্দু: وجاہت اللہ واسطی; জন্ম: ১১ নভেম্বর, ১৯৭৪) পেশাওয়ারে জন্মগ্রহণকারী সাবেক পাকিস্তানি আন্তর্জাতিক ক্রিকেটার। বর্তমানে পিসিবির সদস্যের দায়িত্ব পালন করছেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ ব্যাটসম্যানের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। ফেব্রুয়ারি, ১৯৯৯ থেকে মে, ২০০০ সালের মধ্যে ছয়টি টেস্ট খেলায় অংশগ্রহণের সুযোগ ঘটে তার। তবে, দূর্বল ক্রীড়াশৈলীর কারণে তাকে বেশ সমালোচনার মুখোমুখি হতে হয়। ১৯৯৯ সালের ক্রিকেট বিশ্বকাপে পাকিস্তান দলের অন্যতম সদস্যরূপে মনোনীত হন। বেশ ধ্রুপদী ঘরানায় ও স্ট্রোকে পরিপূর্ণ অবস্থায় নিউজিল্যান্ডের বিপক্ষে ৮৪ রানের মূল্যবান ইনিংস খেলেন। ঐ খেলায় পাকিস্তান নয় উইকেটের ব্যবধানে জয়ী হয়েছিল। এ রান তুলতে তাকে ১২৩ বল মোকাবেলা করতে হয়। তার ইনিংসটিতে ১০টি বাউন্ডারি ও একটি ছক্কার মার ছিল। মে, ২০০০ সালের পর আন্তর্জাতিক ক্রিকেট অঙ্গনে তার পদচারণা লক্ষ্য করা যায়নি। বর্তমানে তিনি পাকিস্তানের দল নির্বাচকমণ্ডলীর সদস্যরূপে কাজ করছেন। "Corporate Structure - Pakistan Cricket Board (PCB) Official Website"। www.pcb.com.pk।  "1st SF: New Zealand v Pakistan at Manchester, Jun 16, 1999 - Cricket Scorecard - ESPN Cricinfo"।  শহীদ আফ্রিদি সাঈদ আনোয়ার টেস্ট ক্রিকেটে হ্যাট্রিকের তালিকা ১৯৯৯ ক্রিকেট বিশ্বকাপ দলসমূহ ১৯৯৮-৯৯ এশিয়ান টেস্ট চ্যাম্পিয়নশীপ আন্তর্জাতিক ক্রিকেটে মোহাম্মদ ইউসুফের শতরানের তালিকা ইএসপিএনক্রিকইনফোতে ওয়াজাহাতুল্লাহ ওয়াস্তি (ইংরেজি) ক্রিকেটআর্কাইভে ওয়াজাহাতুল্লাহ ওয়াস্তি (সদস্যতা প্রয়োজনীয়) (ইংরেজি) টুইটারে ওয়াজাহাতুল্লাহ ওয়াস্তি
রিচার্ড হ্যারিস (দ্ব্যর্থতা নিরসন)

রিচার্ড হ্যারিস (১৯৩০-২০০২) একজন আইরিশ অভিনেতা, গায়ক, নাটকীয় প্রযোজক, চলচ্চিত্র পরিচালক এবং লেখক ছিলেন। রিচার্ড হ্যারিস উল্লেখ করতে পারে: রিচার্ড রিডার হ্যারিস (রাজনীতিবিদ) (১৯১৩-২০০৯), ব্রিটিশ রক্ষনশীল রাজনীতিবিদ ডিক হ্যারিস (জন্ম ১৯৪৪), কানাডিয়ান রাজনীতিবিদ রিকি হ্যারিস (১৯৬২-২০১৬), আমেরিকান প্রযোজক, অভিনেতা এবং কমেডিয়ান রিচার্ড হ্যারিস (সুরকার) (জন্ম ১৯৬৮), ব্রিটিশ সুরকার, শিক্ষক ও পিয়ানিস্ট রিচার্ড হ্যারিস (টেলিভিশন লেখক) (জন্ম ১৯৪৩), ব্রিটিশ টেলিভিশন লেখক রিচার্ড র্যাঙ্কিন (জন্ম ১৯৮৩), স্কটিশ অভিনেতা এবং কমেডিয়ান রিচার্ড হ্যারিস জন্ম রিচার্ড এ হ্যারিস, আমেরিকান চলচ্চিত্র সম্পাদক রিচার্ড হ্যারিস, ডো-উইপ গ্রুপের সদস্য, দ্য মার্কস রিচার্ড হ্যারিস (ফুটবলার) (জন্ম ১৯৮০ সালে), ইংরেজি প্রাক্তন ফুটবলার রিচার্ড হ্যারিস (আমেরিকান ফুটবল) (১৯৪৮-২০১১), প্রাক্তন এনএফএল প্লেয়ার এবং সিএফএল কোচ ডিক হ্যারিস (আমেরিকান ফুটবল) (জন্ম ১৯৩৭), সাবেক আমেরিকান ফুটবল প্রতিরক্ষামূলক ডিকি হ্যারিস (জন্ম ১৯৫০), সিএফএলে আমেরিকান ফুটবল খেলোয়াড় ডিক হ্যারিস (অস্ট্রেলিয়ান রাইট ফুটবলার) (১৯১৯-১৯৯৩), অস্ট্রেলিয়ান রাইটস ফুটবলার ডিক এল হ্যারিস (১৮৮৫-১৯৪৫), অস্ট্রেলিয়ান রাইটস ফুটবলার রিক হ্যারিস (জন্ম ১৯৪৮), আমেরিকান কুস্তিগির ব্ল্যাক বার্ট নামে পরিচিত রিচার্ড হ্যারিস (কলেজ প্রিন্সিপাল), ব্রাসেনোজ কলেজের অধ্যক্ষ, অক্সফোর্ড, ১৫৭৩-১৫৯৫ রিচার্ড ডোডটাস পয়লেট-হেরিস (১৮১৭-১৮৯৯), ইংরেজি / অস্ট্রেলিয়ান শিক্ষাবিদ রিচার্ড হ্যারিস (প্রাইস্পেক্টর) (১৮৩৩-১৯০৭), কানাডিয়ান মাইনর এবং প্রপেক্টর রিচার্ড রিডার হ্যারিস (ব্যারিস্টার) (১৮৪৭-১৯০৯), ইংরেজ ব্যেরস্টার, কুইন ভিক্টোরিয়া কাউন্সিলর, মেথডিস্ট মন্ত্রী জে রিচার্ড হ্যারিস (জন্ম ১৯১০), আইরিশ মুশলাক, মাছ ধরার কনসালট্যান্ট এবং হ্যান্ড বণিক, এবং লেখক রিচার্ড হ্যারিস, প্যাটারগরেথের ব্যারন হ্যারিস (জন্ম ১৯৩৬), অক্সফোর্ডের প্রাক্তন অ্যাংলিনিক বিশপ এবং সম্প্রচারক
ব্ল্যাক সাবাথ

ব্ল্যাক সাবাথ ব্যান্ডদলটি বর্তমান প্রজন্মের অতি জনপ্রিয় হেভি মেটাল গানের উদ্ভাবক। ব্ল্যাক সাবাথের জন্ম ইংল্যান্ডে। ১৯৬৬ সালে ব্ল্যাক সাবাথের পথচলা শুরু হয়। এই বছর বার্মিংহামের চার তরুণ মিলে পলকা টাল্ক ব্লুজ নামের একটি রক ব্যান্ড গড়ে তোলে। এ সময় ব্যান্ডটির লাইনাপ ছিল এরকমঃ ওজি ওসবোর্ন (ভোকাল) টোনি ইউম্মি (গীটার) টেরেন্স বাটলার (বেইজ গীটার) বিল ওয়ার্ড (ড্রামস) এ ব্যান্ডটি প্রথমদিকে ব্লুজ রক ও হার্ড রক ধারার গান করতো। তারা জিমি হেনডক্সের মত বিখ্যাত রক তারকাদের গান করত। ১৯৬৯ সালে ব্যান্ডের বেইজবাদক বাটলার ব্ল্যাক সাবাথ নামে একটি গান লিখলেন। সেখান থেকেই ব্যান্ডের নাম পাল্টে ব্ল্যাক সাবাথ রাখা হয়। ১৯৭০ সালে তাদের দি এপোনিমাস ব্ল্যাক সাবাথ নামে তাদের প্রথম অ্যালবাম প্রকাশিত হয়। অ্যালবামটি প্রকাশের সাথে সাথেই বিশ্বজুড়ে বিশাল জনপ্রিয়তা এবং সফলতা পায়। রক সঙ্গীতের ভক্তরা প্রথম হেভি মেটাল ধারণার সাথে পরিচিত হন এ অ্যালবামের মাধ্যমে। মূলত ব্যান্ডের সদস্যরা শ্যালো টাইপ সঙ্গীতের প্রতিবাদ হিসেবে এই ধারার গানের সূচনা করেন। ষাটের দশকের খুব নরম অনুভূতির এক ধরনের গান ব্যাপক জনপ্রিয় ছিল। ব্ল্যাক সাবাথের সদস্যরা চিন্তা করলেন মানুষের মধ্যে একটু প্রতিবাদী এবং বিদ্রোহের ভাব থাকা উচিত- এ চিন্তা থেকেই মূলত হেভি মেটাল সৃষ্টি করলেন তারা। ১৯৭০ সালেই ব্ল্যাক সাবাথের দ্বিতীয় অ্যালবাম প্যারানয়েড প্রকাশিত হয়। এ অ্যালবামের ওয়ার পিগস গানটা ছিল ভিয়েতনাম যুদ্ধে প্রতিবাদে করা। এর পরে ব্ল্যাক সাবাথের গান আরো শক্ত হয়। এর পেছনে একটি মজার কাহিনী রয়েছে। গীটারবাদক ইউম্মি বাম হাতের দুটি আঙুলে এক দুর্ঘটনায় আহত হন। সে হাতেই তিনি গীটারের ফ্রেট ধরতেন। আঙুলের চাপ কমানোর জন্য গীটারের টিউন নামিয়ে তিনি ই থেকে সি শার্পে নিয়ে এলেন। ফলে এরপর আহত আঙুল নিয়েই তিনি গীটার বাজাতে পারলেন। বেইজবাদক বাটলারও সে অনুযায়ী তার গীটার টিউন করলেন। ফলে তৈরি হলো আরো শক্ত শব, ডার্ক রিফের। ব্ল্যাক সাবাথ তাদের এই ডার্ক রিফের জন্য বিখ্যাত। ব্ল্যাক সাবাথে পরবর্তীতে ভোকাল ও অন্যান্য সদস্য পরিবর্তিত হয়। প্রথম খুব সফল হলেও পরবর্তীকালে ব্যর্থতার জন্য ১৯৭৯ সালে ব্যান্ড ছাড়তে বাধ্য করা হয় ভোকাল ওজিকে। তার গাওয়া কিছু বিখ্যাত গান হলো আয়রন ম্যান, এন আই বি, চিলড্রেন অফ দি গ্রেভ, চেঞ্জেস, হার্ড রক এনথেম নামে পরিচিত সুপারনট এবং স্নোব্লাইন্ড ইত্যাদি। এরপর ব্যান্ডে ভোকাল হিসেবে যোগ দেন কিংবদন্তি রক ব্যান্ড রেনবোর ভোকাল ডিও। তার গাওয়া জনপ্রিয় গান হলো জেরুসালেম, হেভেন এন্ড হেল ইত্যাদি। এক বছর পর ডিও ব্যান্ড ত্যাগ করেন। এরপর বিখ্যাত ব্যান্ড ডিপ পার্পলের ভোকাল অল্প কিছুদিনের জন্য ব্ল্যাক সাবাথে ছিলেন। এরপর কিছুদিন কোন শক্তিশালী ভোকাল ব্যান্ডে কাজ করেন নি। এ সময় তাদের প্রচন্ড দুরবস্থা যাচ্ছিল। এরপর টনি মার্টিন ব্যান্ডে যোগ দিলে ব্ল্যাক সাবাথ আবারো প্রাণ ফিরে পায়। তার গাওয়া অসম্ভব জনপ্রিয় একটি গান হলো হেডলেস ক্রস। টনি ১৯৯২ সালে ব্যান্ড ত্যাগ করেন। ডিও আবারো ব্যান্ডে যোগ দেন। অনেক ভাঙাগড়ার পর ব্যান্ডের প্রথম ভোকাল ওজি অসবোর্ন ১৯৯৭ সালে আবারো ব্যান্ডে ফিরে আসেন। ব্ল্যাক সাবাথ ইউকে মিউজিক হল অফ ফেম এবং ইউএস রক এন্ড রোল হল অফ ফেমে অন্তর্ভুক্ত হয়। এক ম্যাগাজিনের র‌্যাংকিংয়ে সর্বকালের সেরা ১০০ আর্টিস্টের তালিকায় ব্ল্যাক সাবাথ ৮৫ তম স্থান দখল করে। আর ভিএইচওয়ান চ্যানেলের ১০০ সেরা হার্ড রক আর্টিস্টের তালিকায় ব্ল্যাক সাবাথের স্থান ২-এ।
নির্মিত পরিবেশ

সামাজিক বিজ্ঞানে নির্মিত পরিবেশ শব্দটি দ্বারা মানবসৃষ্ট পরিবেশকে বোঝায় যা মানবীয় কার্যকলাপের বিন্যাস প্রদান করে, যার মাপনী ভবন হতে পার্ক পর্যন্ত বিন্যস্ত। একে মানব-নির্মিত স্থান হিসেবে সংজ্ঞায়িত করা হয়, যেখানে মানুষ বসবাস করে, কাজকর্ম করে এবং দিন থেকে দিনে বিনোদন লাভ করে। "মানুষ দ্বারা সৃষ্ট বা সংস্কারকৃত বিভিন্ন এলাকা বা স্থান যেমনঃ ভবন, পার্ক, যোগাযোগ ব্যবস্থা প্রভৃতি নির্মিত পরিবেশের অন্তর্ভুক্ত"। সাম্প্রতিক বছরগুলোতে জনস্বাস্থ্য বিষয়ক গবেষণা "নির্মিত পরিবেশ" সংক্রান্ত ধারণাকে সম্প্রসারিত করেছে; যেখানে, স্বাস্থ্যকর খাদ্য গ্রহণের ক্ষমতা, কমিউনিটি গার্ডেন, মানসিক স্বাস্থ্য,"হাঁটার উপযোগী পরিবেশ" এবং "সাইকেল চালানোর উপযোগী পরিবেশের" ধারণা অন্তর্ভুক্ত হয়েছে। Roof, K; Oleru N. (২০০৮)। "Public Health: Seattle and King County's Push for the Built Environment."। J Environ Health। 75: 24–27.।  Assari, A Birashk, B Nik, M Mousavi Naghdbishi, R (২০১৬)। "IMPACT OF BUILT ENVIRONMENT ON MENTAL HEALTH: REVIEW OF TEHRAN CITY IN IRAN" (পিডিএফ)। International Journal on Technical and Physical Problems of Engineering। 8 (26): 81–87 – IJTPE-এর মাধ্যমে। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Lee, V; Mikkelsen, L; Srikantharajah, J; Cohen, L। "Strategies for Enhancing the Built Environment to Support Healthy Eating and Active Living"। Prevention Institute। সংগ্রহের তারিখ ২৯ এপ্রিল ২০১২। [স্থায়ীভাবে অকার্যকর সংযোগ] Jackson, Richard J.; Dannenberg, Andrew L.; Frumkin, Howard (২০১৩)। "Health and the Built Environment: 10 Years After"। American Journal of Public Health। 103 (9): 1542–1544। ডিওআই:10.2105/ajph.2013.301482।  Leyden, Kevin M (২০০৩)। "Social Capital and the Built Environment: The Importance of Walkable Neighborhoods" (পিডিএফ)। American Journal of Public Health। 93: 1546–1551। ডিওআই:10.2105/ajph.93.9.1546। ১৮ অক্টোবর ২০১৭ তারিখে মূল (PDF) থেকে আর্কাইভ করা। সংগ্রহের তারিখ ৩০ সেপ্টেম্বর ২০১৭।  Jeb Brugmann, Welcome to the urban revolution: how cities are changing the world, Bloomsbury Press, 2009 Jane Jacobs, The Death and Life of Great American Cities, Random House, New York, 1961 Andrew Knight & Les Ruddock, Advanced Research Methods in the Built Environment, Wiley-Blackwell 2008 Paul Chynoweth, The Built Environment Interdiscipline: A Theoretical Model for Decision Makers in Research and Teaching, Proceedings of the CIB Working Commission (W089) Building Education and Research Conference, Kowloon Sangri-La Hotel, Hong Kong, 10 - 13 April 2006. Richard J. Jackson with Stacy Sinclair, Designing Healthy Communities, Jossey-Bass, San Francisco, 2012 Russell P. Lopez, The Built Environment and Public Health, Jossey-Bass, San Francisco, 2012 Australian Sustainable Built Environment Council (ASBEC) Faculty of Built Environment, UTM, Skudai, Johor, Malaysia Designing Healthy Communities, link to nonprofit organization and public television documentary of same name[স্থায়ীভাবে অকার্যকর সংযোগ] The Built Environment and Health: 11 Profiles of Neighborhood Transformation
অ্যাব্লাস্টিন

অ্যাব্লাস্টিন টিকাদানের ফলে রক্তরসে সৃষ্ট অ্যান্টিবডির মতো এক প্রকার রাসায়নিক পদার্থ যা সংক্রামক জীবাণুর বৃদ্ধি রোধ করে। ইঁদুরের Trypanosoma lewsi সংক্রমনের ফলে সংঘটিত সিরাম প্রতিক্রিয়া এর একটি ভালো উদাহরণ। সংক্রমণের কয়েকদিন পর অ্যাব্লাস্টিন উৎপন্ন হয় এবং ক্রমশ Trypanosome এর বৃদ্ধি কমিয়ে দেয়। রক্তরসের গ্লোবিউলিন অংশে অ্যাব্লাস্টিনের কার্যকারিতা দেখা যায় এবং এটি এক প্রাণীর দেহ থেকে সংগ্রহ করে অন্য প্রাণীর দেহে ঢুকিয়ে দেওয়া হয়। "অ্যাব্লাস্টিন"। Chemwatch। সংগ্রহের তারিখ ২০২৩-০৮-১৪।
জুড়ওয়া ২

জুড়ওয়া ২ হলো ডেভিড ধবন দ্বারা পরিচালিত ভারতীয় হিন্দি ভাষার অ্যাকশন-কমেডি চলচ্চিত্র। এই চলচ্চিত্রের প্রধান ভূমিকায় বরুণ ধবন "রাজা" এবং "প্রেম" নামে দুই যমজ ভাইয়ের চরিত্রে অভিনয় করেছেন, যেখানে তার বিপরীতে রয়েছেন জ্যাকুলিন ফার্নান্দেজ এবং তাপসী পান্নু। এই চলচ্চিত্রটি প্রযোজনা করেছে নাদিয়াদওয়ালা গ্র্যান্ডসন এন্টারটেইনমেন্ট। এই চলচ্চিত্রটি ২০১৭ সালের ২৯ সেপ্টেম্বর মুক্তি পেয়েছে। বরুণ ধবন এই চলচ্চিত্রটিকে জুড়ওয়ার "রিবুট" অর্থাৎ 'নতুন করে শুরু' বলে আখ্যায়িত করেছেন। তিনি আরো বলেন, "আমি এই চলচ্চিত্রে নতুন করে লিপি লিখিনি। এই চলচ্চিত্রে জুড়ওয়া থেকে প্রায় ৮-১০ চিত্রনাট্য ছিল যেগুলোতে আমি অভিনয় করতে খুবই পছন্দ করি এবং এরই জন্য আমি এই চলচ্চিত্রটিতে অভিনয় করেছি।" বরুণ ধবন - রাজা/প্রেম মালহোত্রা জ্যাকুলিন ফার্নান্দেজ - আলিশকা বকশী তাপসী পান্নু - সামারা শচীন খেন্ডেকার - রাজা ও প্রেমের বাবা, রাজীব মালহোত্রা প্রাচী শাহ - রাজা ও প্রেমের মা, অঙ্কিতা মালহোত্রা অনুপম খের - বকশী উপাসনা সিং - সামারার মা রাজপাল যাদব - নান্দু মনোজ পাহওয়া - শারাফাত আলী, রাজার বস জনি লিভার - পাপ্পু পাসপোর্ট পবন মালহোত্রা - কুলদীপ ধিলোন ডোনা প্রেস্টন - ন্যান্সি আলী আসগর - ডাক্তার লুলা ভিভান ভাটেনা - অ্যালেক্স ভিকাস বর্মা - রকি মনোজ জোশি - অ্যালেক্সের মামা জাকির হুসাইন - চার্লস সালমান খান - বিশেষ উপস্থিতি Cain, Rob। "In This Dismal Year For Bollywood, 'Judwaa 2' Brings Cause For Celebration"। Forbes। সংগ্রহের তারিখ ১৯ মে ২০২১।  Hungama, Bollywood (৩০ সেপ্টেম্বর ২০১৭)। "Box Office: Worldwide Collections and Day wise breakup of Judwaa 2 :Bollywood Box Office - Bollywood Hungama"। সংগ্রহের তারিখ ১৯ মে ২০২১।  DelhiFebruary 9, India Today Web Desk New; February 9, 2016UPDATED:; Ist, 2016 16:58। "Judwaa 2: Varun Dhawan steps into Salman Khan's shoes for the sequel"। India Today। সংগ্রহের তারিখ ১৯ মে ২০২১।  Team, Firstpost। "Varun Dhawan on Judwaa 2: 'Salman Khan told me that I have to win over his fans'"। firstpost.com। সংগ্রহের তারিখ ২০১৭-০৯-২৫।  "Taapsee Pannu shows off her bikini body, Jacqueline Fernandez flaunts her appetite after wrapping up Judwaa 2. See photos"।  "HOT: Judwaa 2 Cast & Crew"।  "Nadiadwala Grandson Entertainment Pvt. Ltd."।  "Varun Dhawan to romance Jacqueline Fernandez and Taapsee Pannu in Judwaa 2"। bollywoodhungama। ২১ নভেম্বর ২০১৬। সংগ্রহের তারিখ ২১ নভেম্বর ২০১৬।  Team, timesofindia.indiatimes। "'Judwaa 2': Candid pics of Varun Dhawan, Jacqueline Fernandez and Taapsee Pannu"। timesofindia.indiatimes.com। সংগ্রহের তারিখ ২০১৭-০৬-০৫।  "Judwaa 2 is a reboot: David Dhawan finally talks about making Judwaa with Varun Dhawan"। inuth। ২১ আগস্ট ২০১৭। সংগ্রহের তারিখ ১২ সেপ্টেম্বর ২০১৭।  ইন্টারনেট মুভি ডেটাবেজে জুড়ওয়া ২ (ইংরেজি) Judwaa 2 at Bollywood Hungama